CELEX: 42020D1251
Language: fi
Date: 2020-09-02 00:00:00
Title: Jäsenvaltioiden hallitusten edustajien päätös (EU) 2020/1251, annettu 2 päivänä syyskuuta 2020, unionin tuomioistuimen kolmen tuomarin ja yhden julkisasiamiehen nimittämisestä

7.9.2020   
               
               
                  FI
               
               
                  Euroopan unionin virallinen lehti
               
               
                  L 292/1
               
            
         JÄSENVALTIOIDEN HALLITUSTEN EDUSTAJIEN PÄÄTÖS (EU) 2020/1251,
         annettu 2 päivänä syyskuuta 2020,
         unionin tuomioistuimen kolmen tuomarin ja yhden julkisasiamiehen nimittämisestä
         EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
         ottavat huomioon Euroopan unionista tehdyn sopimuksen ja erityisesti sen 19 artiklan,
         ottavat huomioon Euroopan unionin toiminnasta tehdyn sopimuksen ja erityisesti sen 253 ja 255 artiklan,
         sekä katsovat seuraavaa:
         
                     (1)
                  
                  
                     Unionin tuomioistuimen 14 tuomarin ja kuuden julkisasiamiehen toimikausi päättyy 6 päivänä lokakuuta 2021, ja yksi näistä on Belgian kuningaskunnan ehdottaman tuomarin toimikausi. Nimitys tähän paikkaan olisi tehtävä 7 päivänä lokakuuta 2021 alkavaksi ja 6 päivänä lokakuuta 2027 päättyväksi kaudeksi.
                  
               
                     (2)
                  
                  
                     Koen LENAERTSin toimikautta unionin tuomioistuimen tuomarina on ehdotettu uusittavaksi.
                  
               
                     (3)
                  
                  
                     Lisäksi Euroopan unionin tuomioistuimen perussäännöstä tehdyn pöytäkirjan N:o 3 5 ja 7 artiklan mukaan ja Egils LEVITSin 17 päivänä kesäkuuta 2019 voimaan tulleen eroamisen johdosta unionin tuomioistuimeen olisi nimitettävä tuomari Egils LEVITSin jäljellä olevaksi toimikaudeksi eli 6 päivään lokakuuta 2024 saakka.
                  
               
                     (4)
                  
                  
                     Ineta ZIEMELEa on ehdotettu tähän tehtävään.
                  
               
                     (5)
                  
                  
                     Edellä mainittujen säännösten mukaan ja Jiří MALENOVSKÝin 6 päivänä lokakuuta 2020 voimaan tulevan eroamisen johdosta unionin tuomioistuimeen olisi nimitettävä tuomari Jiří MALENOVSKÝn jäljellä olevaksi toimikaudeksi eli 6 päivään lokakuuta 2024 saakka.
                  
               
                     (6)
                  
                  
                     Jan PASSERia on ehdotettu tähän tehtävään.
                  
               
                     (7)
                  
                  
                     Yhdistyneen kuningaskunnan unionista eroamisen seurauksena unionin tuomioistuimeen olisi nimitettävä julkisasiamies Yhdistyneen kuningaskunnan ehdottaman julkisasiamiehen jäljellä olevaksi toimikaudeksi eli 6 päivään lokakuuta 2021 saakka.
                  
               
                     (8)
                  
                  
                     Athanasios RANTOSia on ehdotettu tähän tehtävään.
                  
               
                     (9)
                  
                  
                     Euroopan unionin toiminnasta tehdyn sopimuksen 255 artiklalla perustettu komitea on antanut puoltavan lausunnon kyseisten ehdokkaiden soveltuvuudesta unionin tuomioistuimen tuomarin ja julkisasiamiehen tehtäviin,
                  
               OVAT HYVÄKSYNEET TÄMÄN PÄÄTÖKSEN:
         
            1 artikla
            Nimitetään Koen LENAERTS unionin tuomioistuimen tuomariksi 7 päivänä lokakuuta 2021 alkavaksi ja 6 päivänä lokakuuta 2027 päättyväksi kaudeksi.
         
         
            2 artikla
            Nimitetään Ineta ZIEMELE unionin tuomioistuimen tuomariksi 7 päivänä syyskuuta 2020 alkavaksi ja 6 päivänä lokakuuta 2024 päättyväksi kaudeksi.
         
         
            3 artikla
            Nimitetään Jan PASSER unionin tuomioistuimen tuomariksi 6 päivänä lokakuuta 2020 alkavaksi ja 6 päivänä lokakuuta 2024 päättyväksi kaudeksi.
         
         
            4 artikla
            Nimitetään Athanasios RANTOS unionin tuomioistuimen julkisasiamieheksi 7 päivänä syyskuuta 2020 alkavaksi ja 6 päivänä lokakuuta 2021 päättyväksi kaudeksi.
         
         
            5 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 2 päivänä syyskuuta 2020.
            
               
                  Puheenjohtaja
               
               M. CLAUSS